Ֆեյսալաբադ

**Ֆեյսալաբադ** (, , , , նախկին անվանումը՝ **Լյալփուր** (), քաղաք Պակիստանում՝ Փենջաբ երկրամասում, որի  ամենախոշոր և ամենահարուստ բնակավայրերից մեկն է՝ զարգացած արդյունաբերություն ունենալու շնորհիվ։ Մեծությամբ երրորդն է Պակիստանում (զիջում է Կարաչիին ու Լահորին) և երկրոդը՝ Փենջաբում (զիջում է միայն Լահորին)։

Պատմականորեն լինելով Բրիտանական Հնդկաստանի՝ նախօրոք կազմված պլանի հիման վրա կառուցված քաղաքներից մեկը՝ ժամանակի ընթացքում վերածվել է կոսմոպոլիտային մետրոպոլիսի, 2001 թվականին ստացել քաղաքային շրջանի կարգավիճակ։ Ներկայումս Ֆեյսալաբադի քաղաքային շրջանն զբաղեցնում է 5.856 քառակուսի կիլոմետր տարածք, իսկ բուն քաղաքի՝ Faisalabad Development Authority-ի (FDA) զբաղեցրած տարածքը 1.326 քառակուսի կիլոմետր է։ 2022 թվականի սկզբի տվյալներով բնակչության թվաքանակը եղել է շուրջ 3.625.000:

Ֆեյսալաբադն արդյունաբերական խոշոր կենտրոն ու տրանսպորտային կարևորագույն հանգույց է դարձել տարածաշրջանում կենտրոնական դիրք ունենալու, ավտոմոբիլային ճանապարհների, երկաթուղիների, օդային ուղիների խաչմերուկում գտնվելու շնորհիվ։ Նրան պատկերավոր կերպով անվանում են Պակիստանի Մանչեստր։ 2013 թվականի տվյալներով քաղաքում ստեղծված համախառն ներքին արդյունքը կազմել է մոտավորապես $43&nbsp;միլիարդ ամերիկյան դոլար. նախատեսված է այդ ցուցանիշը 2025 թվականին հասցնել $87&nbsp;միլիարդի՝ տարեկան ապահովելով  5,7% միջին աճ։ Ֆեյսալաբադն ապահովում է ՀՆԱ-ի 20,5 միլիարդ ամերիկյան դոլար տարեկան միջին անվանական աճ, միաժամանակ ապահովելով Փենջաբի ամբողջ երկրամասի ՀՆԱ-ի ավելի քան 10 տոկոսը։ Գյուղատնտեսությունն ու արդյունաբերությունը շարունակում են մնալ նրա տնտեսության գլխավոր ճյուղերն ու եկամտի հիմնական աղբյուրները։

## Ժողովրդագրություն
Բնակավայրը նախապես պլանավորվել է 20 հազար բնակչի համար։ Բրիտանական տիրապետության վերջում՝ 1941 թվականին, այնտեղ ապրում էր 69 930 մարդ։ Տասը տարի անց այդ ցուցանիշը հասել է 179 000-ի՝ գլխավորապես հնդկաստանցի փախստականների ներհոսքի արդյունքում։ Քաղաքի բնակչության բուռն աճի կարևոր գործոններից մեկն էլ եղել է արդյունաբերական հեղափոխությունը, որի արդյունքում 1961 թվականին նրա թվաքանակն անցել է 400 հազարից։

Քաղաքի բնակիչների 98,0%-ը մուսուլմաններ են։ Նրանց 87%-ը խոսում է փենջաբի լեզվի զանազան բարբառներով։ Պաշտոնական երկրորդ լեզուն ուրդուն է։

## Տեղանունը
Բնակավայրը հիմնադրվել է 1892 թվականին՝ Փենջաբի Չենաբ դաշտավայրի գաղութային յուրացման շրջանում և Փենջաբի այն ժամանակվա գեներալ-նահանգապետ Ջեյմս Լյալի պատվին  կոչվել է Լյալփուր. *Լյալ* ազգանվանը կցվել է *փուր* գոյականը, որը սանսկրիտում նշանակում է *քաղաք*։

1977 թվականի սեպտեմբերի 1-ին Պակիստանի կառավարությունը քաղաքը վերանվանել է Ֆեյսալաբադ՝ ի պատիվ Սաուդյան Արաբիայի արքա Ֆեյսալի, ով ֆինանսական մի շարք խոշոր ներդրումներ է կատարել Պակիստանում։

## Կլիմա

## Քույր քաղաքներ
Ֆեյսալաբադը եղբայրացել է Չինաստանի Ցինդաո քաղաքի հետ։

## Պատկերասրահ

Clock Tower Faisalabad by Usman Nadeem.jpg|
Clocktower Faisalabad, Panorama.jpg|
Gurdwara-School inner front.JPG
Jhal flay over Faisaabad.jpg
M2-2.JPG
Circuit House, Faisalabad.jpg
Faisalabad Canal Way1.jpg
Faisalabad Arts Council.JPG
Faisalabad, Pakistan.jpg
Faisalabad Pakistan PSSP 06.jpg
Chase Up Mall.jpg
Sunni Rizwi Masjid.jpg
Mosquefaisalabad.jpg
Faisalabad, the City of Textile.jpg
Ghanta Ghar 04.JPG
Lyallpurgalleria.jpg
New terminal building at Faisalabad International Airport 16.jpg
Railway station of Faisalabad.JPG


## Ծանոթագրություններ

## Արտաքին հղումներ
* Faisalabad City District
* Punjab Government website 

Կատեգորիա:Պակիստանի բնակավայրեր
Կատեգորիա:Պակիստանի քաղաքներ